冇飯開嘅一晚,想起住深水埗嘅獨居女同事. 佢提意去大排檔啤啤佢,當然啱哂我啦!! 去到唔使等就有位,真係好彩!!豉椒炒蟶子味道一流.雖然唔係蟶子皇,但起碼夠鮮甜,少少咁夾夾吓,要嚟送啤酒,唔錯.炸乳鴿肉質嫩滑,外皮香脆,難怪同事極力推介.椒鹽雞軟骨更加一流,夠哂鑊氣,十分香脆,又要叫多支啤酒送嘅小炒.再嚟多一味辣酒煮花螺,螺嘅大細適中,辣酒又夠香辣,我當湯飲得津津有味!!!雖然環境一般,又要搭檯,但勝在鑊氣夠.不過亦見好多人食蒸魚,下次都要試試.